ร้านลำพู 3 อยู่ริมแม่น้ำตาปี ระหว่างทางไปร้านจะเจอร้านลำพูสาขา 1 และ 2 แต่จะไม่อยู่ริมน้ำเหมือนสาขา 3 นี้ครับ ... สาขานี้เท่าที่ผมสังเกต พื้นที่จะค่อนข้างเล็กกว่าสาขาอื่น รสชาติอาหารโดยรวมดีเลยครับ

มื้อนี้เสียดายที่ปูเนื้อไม่มีเพราะหน้านี้ลมแรง เลยไม่มีปูให้จับ  เห็นว่าปูที่สุราษฎร์ฯ ขนาดจะบิ๊กบึ้มและราคาไม่แพงอย่างที่กรุงเทพ ... ไว้คราวหน้าต้องเช็ควันเวลาดีๆ เพื่อไม่ให้พลาด!!

[ อาหารที่สั่ง ]
- **แนะนำ (แต่ราคาสูง!)** กั้งนึ่งและกั้งเผา สั่งไปอย่างละที่ ออกมาราคา 3,300 บาท ราคาสูงจริงๆ แต่กั้งที่ได้สดและตัวใหญ่มากๆๆ อย่างกับกั้งเอเลี่ยนครับ ฮ่าๆ (4-5 ตัวต่อ 1 กิโล) สดอร่อยถูกใจก็เลยสั่งกั้งนึ่งอีกรอบ รอบสองราคา 1,500 บาท (4 ตัว)

- ยำกุ้งเสียบ ผมชอบนะจานนี้ถึงแม้ว่าคนที่ไปกินด้วยจะบอกว่าหวานไปหน่อย

- ปลากุเลาเผา เมนูนี้เฉยๆ ครับสำหรับตัวเนื้อปลา แต่น้ำจิ้มอร่อย เป็นน้ำจิ้มมะขาม ออกรสหวาน แล้วก็มีความคล้ายน้ำที่ราดปลาทูซาเตี๊ยะนิดๆ

- ห่อหมกทะเล ชอบครับ สั่งไปแล้วได้มาอย่างเร็ว คงทำเตรียมไว้แล้ว

- หอยนางรมทรงเครื่องเผา ได้หอยมาขนาดกลางๆ ไม่ใหญ่มาก เนื่องจากกินแบบเผาเลยไม่ได้รับรู้ความสดแบบตรงๆ แต่อร่อยครับ ไม่คาว

- ทอดมันปลากราย อันนี้ก็ชอบครับ อร่อยเนื้อแน่น ไม่เน้นแป้ง

- ข้าวผัดปู ได้เนื้อปูมาชิ้นใหญ่ๆ ผัดมาได้อร่อยครับ ผมเติมไปหลายจานเลย :)

- กรรเชียงปูนึ่ง เนื่องจากไม่มีปูเนื้อเลยกลายเป็นปูขาวแทน กรรเชียงปูมาแบบกินง่ายดีแต่ขนาดเล็ก น้ำจิ้มรสชาติแซ่บดี สำหรับผมแล้วคงไม่แนะนำให้สั่งครับ เพราะกรรเชียงเล็กไป


สรุปค่าเสียหายมื้อนี้ 7 คน 7900 บาท ราคาสูงมาก!! เช็คบิลแล้วถึงกับตกใจ แต่เป็นเพราะสั่งกั้งไปรวมหมด 3 จานใหญ่ แต่เมนูอื่นไม่แพง คุ้มค่าคุ้มราคาครับ อยากกลับมากินอีก แต่คราวหน้าจะต้องกินปูเนื้อให้ได้


ปล. หน้าร้านมีบ่อที่เลี้ยงกั้งให้ดู พนักงานตักกั้งขึ้นมาให้ดูตอนจะกลับบ้าน ตัวใหญ่มากกก เท่าที่ดู คิดว่าน่าจะตัวใหญ่กว่าที่วันนี้สั่งด้วย

ปล.2 หน้าร้านมีขายขนมจาก แบบใบเตยและข้าวเหนียวดำ อร่อยใช้ได้ครับ